Inligtingswet sal mediavryheid beperk - opname | Nuus24
Johannesburg – Byna die helfte van Suid-Afrikaners is van mening dat die wet op die beskerming van inligting mediavryheid sal beperk, het ‘n opname wat Donderdag vrygestel is, getoon.“Altesaam 44% van Suid-Afrikaners dink die voorgestelde wetsontwerp sal mediavryheid beperk,” het die marknavorsingsmaatskappy Ipsos in ‘n verklaring gesê.Uit die respondente het 13% gesê die voorgestelde wet sal nie mediavryheid beperk nie. Een derde – 29% - was neutraal en 14% van dié wat aan die opname deelgeneem het, het geen opinie gehad nie.Die opname is tussen April en Mei hierdie jaar onder 3 565 Suid-Afrikaners gedoen.– Volg Nuus24 op Twitter - SAPA
Lees meer oor: mediavryheid | media VOLGENDE OP NUUS24X